CELEX: C2006/326/08
Language: sk
Date: 2006-12-30 00:00:00
Title: Vec C-239/04: Rozsudok Súdneho dvora (druhá komora) z  26. októbra 2006 – Komisia Európskych spoločenstiev/Portugalská republika (Nesplnenie povinnosti členským štátom — Smernica 92/43/EHS — Ochrana prirodzených biotopov a voľne žijúcich živočíchov a rastlín — Článok 6 ods. 4 — Osobitne chránené územie Castro Verde — Neexistencia alternatívnych riešení)

30.12.2006   
            
            
               SK
            
            
               Úradný vestník Európskej únie
            
            
               C 326/4
            
         Rozsudok Súdneho dvora (druhá komora) z 26. októbra 2006 – Komisia Európskych spoločenstiev/Portugalská republika
   (Vec C-239/04) (1)
   
   (Nesplnenie povinnosti členským štátom - Smernica 92/43/EHS - Ochrana prirodzených biotopov a voľne žijúcich živočíchov a rastlín - Článok 6 ods. 4 - Osobitne chránené územie Castro Verde - Neexistencia alternatívnych riešení)
   (2006/C 326/08)
   Jazyk konania: portugalčina
   Účastníci konania
   
      Žalobkyňa: Komisia Európskych spoločenstiev (v zastúpení: M. van Beek a A. Caeiros, splnomocnení zástupcovia)
   
      Žalovaná: Portugalská republika (v zastúpení: L. Fernandes, splnomocnený zástupca, J. F. Ganderez a R. Gomes da Silva, advogados)
   Predmet veci
   Nesplnenie povinnosti členským štátom – Článok 6 ods. 4 smernice Rady 92/43/EHS z 21. mája 1992 o ochrane prirodzených biotopov a voľne žijúcich živočíchov a rastlín (Ú. v. ES L 206, s. 7; Mim. vyd. 15/002, s. 102) – Výstavba diaľnice, ktorej trasa prechádza cez osobitne chránené územie voľne žijúcich vtákov – Negatívny vplyv trasy uvedený v odhade dosahu projektu na životné prostredie – Existencia alternatívnych riešení vybudovanej trasy
   Výrok rozsudku
   
               1.
            
            
               Portugalská republika si tým, že realizovala projekt diaľnice, ktorej trasa prechádza osobitným chráneným územím Castro Verde, napriek negatívnym výsledkom odhadu dosahu na životné prostredie a bez toho, aby preukázala neprítomnosť alternatívnych riešení tejto trasy, nesplnila povinnosti, ktoré jej vyplývajú z článku 6 ods. 4 smernice Rady 92/43/EHS z 21. mája 1992 o ochrane prirodzených biotopov a voľne žijúcich živočíchov a rastlín, zmenenej a doplnenej smernicou Rady 97/62/ES z 27. októbra 1997.
            
         
               2.
            
            
               Portugalská republika je povinná nahradiť trovy konania.
            
         
      (1)  Ú. v. EÚ C 228, 11.9.2004.